CELEX: 62012FN0032
Language: el
Date: 2012-03-07 00:00:00
Title: Υπόθεση F-32/12: Προσφυγή-αγωγή της 7ης Μαρτίου 2012 — ΖΖ κατά Επιτροπής

12.5.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/36
            
         Προσφυγή-αγωγή της 7ης Μαρτίου 2012 — ΖΖ κατά Επιτροπής
   (Υπόθεση F-32/12)
   2012/C 138/86
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ΖΖ (εκπρόσωπος: G. Cipressa, avvocato)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της σιωπηρής αποφάσεως της Επιτροπής να μην αποδώσει στον προσφεύγοντα-ενάγοντα το ένα τέταρτο των εξόδων στα οποία αυτός υποβλήθηκε στο πλαίσιο της υποθέσεως F-56/09, Marcuccio κατά Επιτροπής, η οποία οδήγησε στην έκδοση της καταδικαστικής για την καθής-εναγομένη αποφάσεως της 9ης Ιουνίου 2010.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που εξέδωσε η Επιτροπή, ή που εν πάση περιπτώσει μπορεί να αποδοθεί σε αυτή, με την οποία το θεσμικό αυτό όργανο απέρριψε, υπό οποιαδήποτε μορφή και ανεξαρτήτως του αν η απόρριψη είναι μερική ή ολική, τα αιτήματα του προσφεύγοντος-ενάγοντος που περιλαμβάνει ή από 4 Ιανουαρίου 2011 αίτησή του,
            
         
               —
            
            
               εφόσον κρίνεται αναγκαίο, να ακυρώσει την απόφαση, οποιαδήποτε μορφή και αν έχει αυτή, με την οποία απορρίφθηκε η διοικητική ένσταση που υπέβαλε ο προσφεύγων-ενάγων στις 20 Ιουλίου 2011 κατά της αποφάσεως περί απορρίψεως της αιτήσεώς του της 4ης Ιανουαρίου 2011,
            
         
               —
            
            
               εφόσον κρίνεται αναγκαίο, να διαπιστώσει ότι η Επιτροπή, στο μέτρο που δεν εξέδωσε απόφαση επί της αιτήσεως που υπέβαλε ο προσφεύγων-ενάγων στις 4 Ιανουαρίου 2011, παρέλειψε παρανόμως να εκτελέσει την απόφαση που εξέδωσε στις 9 Ιουνίου 2010 το Δικαστήριο Δημόσιας Διοίκησης επί της υποθέσεως F-56/09, Marcuccio κατά Επιτροπής, και ειδικότερα το σημείο 4 του διατακτικού της,
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 3 174,87 ευρώ, το οποίο, αν και στον βαθμό που δεν έχει καταβληθεί στον προσφεύγοντα-ενάγοντα, θα παράγει τόκους υπέρ του με επιτόκιο 10 % ετησίως και με ετήσια κεφαλαιοποίηση, από την επαύριον και μέχρι την ημερομηνία αποπληρωμής του εν λόγω ποσού,
            
         
               —
            
            
               να υποχρεώσει την Επιτροπή να καταβάλει στον προσφεύγοντα-ενάγοντα το ποσό των 10,00 ευρώ ημερησίως από την επαύριον και επ’ αόριστον, για κάθε ημέρα που διαρκεί η παράλειψη καταβολής του προαναφερθέντος ποσού των 3 174,87 ευρώ ή η παράλειψη εκδόσεως αποφάσεως επί της αιτήσεως της 4ης Ιανουαρίου 2011, το δε ποσό των 10,00 ευρώ πρέπει να καταβάλλεται κατά τη λήξη της ίδιας της ημέρας, ειδάλλως, αν δεν καταβληθεί ή στον βαθμό που δεν έχει καταβληθεί, θα παράγει τόκους υπέρ του προσφεύγοντος-ενάγοντος με επιτόκιο 10 % ετησίως και με ετήσια κεφαλαιοποίηση από την επαύριον της ημερομηνίας της οφειλόμενης καταβολής και μέχρι την πραγματοποίησή της,
            
         
               —
            
            
               να καταδικάσει την Επιτροπή στα δικαστικά έξοδα.